open-index/open-wikipedia-markdown huggingface dataset:
Εθνική Σενεγάλης (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Σενεγάλης** είναι το αντιπροσωπευτικό συγκρότημα της Σενεγάλης στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Σενεγάλης (FSBB).

## Ιστορία
Με την ιστορική πρόκριση στους Ολυμπιακούς Αγώνες του 1968, η ομάδα της Σενεγάλης κέρδισε τη διεθνή αναγνώριση για πρώτη φορά. Τα επόμενα χρόνια σημαδεύτηκαν από την κυριαρχία της ομάδας στην αφρικανική ήπειρο. Σενεγάλη για αρκετό διάστημα διέθετε παίκτες παγκόσμιας κλάσης, ειδικά στη θέση του σέντερ, γεγονός το οποίο βοήθησε την ομάδα ούτως ώστε να είναι ανταγωνιστική σε πολλές σημαντικές διεθνείς διοργανώσεις. Μερικές φορές, όμως, η ομάδα ήταν υπερβολικά εξαρτημένοι από παίκτες του NBA. Ένα παράδειγμα ήταν στα μέσα της δεκαετίας του 2000, όταν αποδεκατίστηκε λόγω τραυματισμών.

Ως φιναλίστ του Αφρικανικού Πρωταθλήματος που διεξήχθη στην Ανγκόλα το 2005, η Σενεγάλη προκρίθηκε στο Παγκόσμιο Πρωτάθλημα του 2006, τερματίζοντας τελευταία στον 1ο Όμιλο και εικοστή δεύτερη μεταξύ των εικοσιτεσσάρων ομάδων που συμμετείχαν στο πρωτάθλημα, έχοντας χάσει από τις Ηνωμένες Πολιτείες, την Ιταλία, τη Σλοβενία, την Κίνα και το Πουέρτο Ρίκο.

Η Σενεγάλη, το 2013 στο Αφρικάνικο Πρωτάθλημα, κατέκτησε το χάλκινο μετάλλιο και έτσι προκρίθηκε στο Παγκόσμιο Πρωτάθλημα του 2014, το οποίο διεξήχθη στην Ισπανία. Αφού ξεκίνησε με ήττα-συντριβή από την Ελλάδα με 87-64, η Σενεγάλη πέτυχε δύο νίκες-εκπλήξεις απέναντι σε Πουέρτο Ρίκο και Κροατία (82-75 και 77-75 αντίστοιχα), κερδίζοντας την συμμετοχή στην επόμενη φάση της διοργάνωσης. Έχοντας εξασφαλίσει την συμμετοχή της στην επόμενη φάση, ηττήθηκε από την Αργεντινή με 81-46 και στο τελευταίο ματς του ομίλου, ηττήθηκε στην παράταση 81-79 από τις Φιλιππίνες και τερμάτισε στην τέταρτη θέση του ομίλου. Στους 16 ωστόσο, η Σενεγάλη αντιμετώπισε την οικοδέσποινα Ισπανία, ηττήθηκε 89-56 και αποχαιρέτισε τη διοργάνωση, έχοντας ουσιαστικά πραγματοποιήσει μια ευχάριστη έκπληξη. Η ομάδα της Σενεγάλης ήταν παρούσα και στο Παγκόσμιο Πρωτάθλημα του 2019 στην Κίνα, χωρίς ωστόσο να καταφέρει να πετύχει τα όσα πέτυχε το 2014, καθώς στην α' φάση ηττήθηκε από Λιθουανία, Αυστραλία και Καναδά και στους ομίλους κατάταξης ηττήθηκε από τη Γερμανία και την Ιορδανία. Έτσι, με 5 ήττες σε ισάριθμα παιχνίδια, η Σενεγάλη κατετάγη 30η ανάμεσα σε 32 ομάδες και δεν κατάφερε να επαναλάβει το κατόρθωμα του 2014.

## Στατιστικά
Για το 2023, η εθνική ομάδα καλαθοσφαίρισης ανδρών της Σενεγάλης βρισκόταν στη 37η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Σενεγαλης
Θεόφιλος Βέικος

Ο **Θεόφιλος Βέικος** (1936-1995) ήταν Έλληνας καθηγητής φιλοσοφίας. Το επίκεντρο των ερευνητικών του ενδιαφερόντων αποτελούσε η Προσωκρατική και η σύγχρονη φιλοσοφία.

## Βιογραφικά στοιχεία
Γεννήθηκε το 1936 στο Βελβεντό Κοζάνης. Σπούδασε στη Φιλοσοφική Σχολή του Πανεπιστημίου Θεσσαλονίκης κι έκανε μεταπτυχιακές σπουδές στο Ελεύθερο Πανεπιστήμιο του Βερολίνου. Ανακηρύχθηκε από το Πανεπιστήμιο Θεσσαλονίκης διδάκτορας φιλοσοφίας χάρη στη διδακτορική διατριβή *Ο θάνατος στη σκέψη του Ηρακλείτου* (1968) και υφηγητής στην ιστορία της φιλοσοφίας χάρη στην επί υφηγεσία διατριβή: *Κοσμολογία και κοσμική δικαιοσύνη.* *Πρώτο μέρος:* *Αναξίμανδρος* (1969).

Υπηρέτησε ως εντεταλμένος υφηγητής στο Πανεπιστήμιο Θεσσαλονίκης (1970-1972), ως  καθηγητής στη φιλοσοφική σχολή του Πανεπιστημίου Ιωαννίνων (1972-1979) και ως καθηγητής στο Πανεπιστήμιο Αθηνών με ειδίκευση στη Φιλοσοφία και την Ιστορία της Φιλοσοφίας (1979-1995). Απεβίωσε το 1995.

### Κυριότερα έργα του
# «Σχήματα σκέψης στον Ηράκλειτο». *Φιλόλογος* 1965, 3-27.
# *Ο θάνατος στη σκέψη του Ηρακλείτου.* Διδακτορική Διατριβή, Αριστοτέλειο Πανεπιστήμιο Θεσσαλονίκης, Θεσσαλονίκη 1968. (2η έκδοση, "Gutenberg", Αθήνα 2017).
# «Χώρος και χρόνος στην κοσμολογία του Εμπεδοκλή». *Ελληνικά* 22, 2 (1969), 326-340.
# *Κοσμολογία και κοσμική δικαιοσύνη στην αρχαία ελληνική διανόηση. Πρώτο μέρος: Αναξίμανδρος.* [Διατριβή επί υφηγεσία, Αριστοτέλειο Πανεπιστήμιο Θεσσαλονίκης], Θεσσαλονίκη 1969.
# *Nietzsche. Μια μεταφυσική της τέχνης.* Θεσσαλονίκη 1970, σελ. 141.
# *Οι προσωκρατικοί φιλόσοφοι.* Θεσσαλονίκη 1972, σελ. 286. (5η έκδοση, 1988. 6η έκδοση, "Ελληνικά Γράμματα", Αθήνα 1995. 7η έκδοση, "Gutenberg", Αθήνα 2016).
#*Νεώτερη ευρωπαϊκή φιλοσοφία.* Ιωάννινα 1973, σελ. 81.
# *Μαθηματικές αντινομίες του Kant και σύγχρονη επιστήμη.* Ιωάννινα 1974, σελ. 177.
# *Σύγχρονη διαλεκτική φιλοσοφία. Hegel, Marx, Engels, Lenin, Stalin, Adler, Korsch, Gramsci, Marcović, Lucács, Bloch, Marcuse, Adorno, Horkheimer, Sartre, Merleu-Ponty, Popper.* Ιωάννινα 1976, σελ. 172.
#*Ο μύθος του λόγου*. Αθήνα, εκδ. Παπαζήσης, 1977, σελ. 247.
#*Φιλοσοφία της Ιστορίας.* εκδ. Γρηγόρης, Αθήνα 1980, σελ. 121.
#*Ιστορία και Φιλοσοφία. Δοκίμιο για μια κοινωνική κατανόηση της φιλοσοφίας.* εκδ. Θεμέλιο, Αθήνα 19841 (19992), σελ. 306.
#*Εισαγωγή στις φιλοσοφικές σπουδές*. Αθήνα, Γρηγόρη, 1988, σελ. 222.
#*Αναλυτική φιλοσοφία.* «Σμίλη», Αθήνα 1990, σελ. 286. (2η έκδοση, εκδ. Ελληνικά Γράμματα, Αθήνα 2000).
#*Φύση και κοινωνία*. «Σμίλη», Αθήνα 1991, σελ. 244.
#*Εν πολέμω.* Αθήνα 1993, σελ. 261.

Μια εκτενή λίστα με 80 έργα του μπορεί να βρει κανείς στην ιστοσελίδα του Εργαστηρίου Ερευνών της Νεοελληνικής Φιλοσοφίας.
## Παραπομπές


## Εξωτερικοί σύνδεσμοι
* Θεόφιλος Βέικος στον ''Πανδέκτη'', του Εθνικού Ιδρύματος Ερευνών
*Παναγιώτης Νούτσος: "Μνήμη Θεόφιλου Βέικου". ''Το Βήμα'' 24-11-2008.

Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Πανεπιστημίου Ιωαννίνων
Κατάλογος νομισμάτων της Ελλάδας (1947-1965)

Τα νομίσματα του ελληνικού κράτους κατά την περίοδο 1947 - 1965 αντιστοιχούν στην περίοδο της βασιλείας Παύλου Α´ στην Ελλάδα.

## Περιγραφή
Τα πρώτα νομίσματα της περιόδου αυτής αντικατοπτρίζουν τις δύσκολες συνθήκες που επικρατούσαν στην Ελλάδα μετά τον Β´ Παγκόσμιο Πόλεμο και τον επακόλουθο ελληνικό εμφύλιο πόλεμο, καθώς κατά  την δεκαετία του 1950 τα περισσότερα αποτελούνται από φτηνά μέταλλα όπως αλουμίνιο (τα 5 έως 20 λεπτά), και νικέλιο. Στα τέλη της δεκαετίας και έπειτα άρχισαν να κόβονται και τα νομίσματα με μεγαλύτερη χρηματική αξία, όπως αυτά των 10 δραχμών (1959), αλλά και αυτά των 20 (1960) και 30 δραχμών (1963) τα οποία ήταν ασημένια. Ιδιαίτερα το νόμισμα των 30 δραχμών με αφορμή την εκατονταετία της βασιλικής δυναστείας των Γκλύξμπουργκ στην Ελλάδα, είναι ιδιαίτερα φιλοτεχνημένο με την γεωγραφική παράσταση της Ελλάδας και τα πορτραίτα των 5 βασιλέων (Γεωργίου Α´, Κωνσταντίνου Α´, Αλεξάνδρου, Γεωργίου Β´, Παύλου).

Ενδεικτικά ως προς την αγοραστική αξία των νομισμάτων:
* εφημερίδα = 1,5 δραχμή
* πακέτο τσιγάρα = 8 δραχμές
* άσπρο ψωμί = 4,14 δραχμές

## Νομίσματα

## Παραπομπές


## Πηγές
*
*
*

Κατηγορία:Ελληνικά νομίσματα
Κατάλογος νομισμάτων της Ελλάδας (1964-1973)

Τα νομίσματα του ελληνικού κράτους κατά την περίοδο 1964 - 1973 αντιστοιχούν στην περίοδο της βασιλείας Κωνσταντίνου Β´ στην Ελλάδα (ο οποίος έφυγε στο εξωτερικό το 1967), καθώς και την δικτατορία του Παπαδόπουλου κατά την περίοδο 1967 - 1973.

## Περιγραφή
Οι παραστάσεις των νομισμάτων της περιόδου αυτής διακρίνονται σε 2 κύριες κατηγορίες, αυτή της περιόδου πριν την χούντα των συνταγματαρχών, όπου οι παραστάσεις είναι τυποποιημένες με τον βασιλικό θυρεό και τους Ηρακλείδες δίπλα του, και αυτή μετά το 1971 όταν τέθηκαν σε εφαρμογή οι παραστάσεις όπου εμφανίζεται ο φοίνικας με τον στρατιώτη και αντικαταστήθηκε ο βασιλικός θυρεός. Αξιόλογα νομίσματα της περιόδου είναι αυτό των 20 δραχμών με την παράσταση της Σελήνης (1973, ίδια παράσταση με τις 20 δραχμές του Παύλου αλλά σε μεγαλύτερο μέγεθος) η οποία αναδύεται έφιππη από τη θάλασσα, καθώς και το αργυρό 30δραχμο του 1964 στο οποίο μνημονεύεται ο γάμος του Κωνσταντίνου Β´ με την Άννα Μαρία. Τα νομίσματα κόπηκαν στην Αθήνα αλλά και σε διάφορα νομισματοκοπεία του εξωτερικού, με το πλέον ασύνηθες να είναι αυτό της Βομβάης για την κοπή των 5 δραχμών του 1970.

#### Σειρά 1973 Α΄
Η πρώτη σειρά νομισμάτων του 1973 παρουσιάζει τις εξής διαφοροποιήσεις από αυτές των προηγουμένων ετών:

* Το πεντάλεπτο δεν επανεκδίδεται
* Εισάγονται νέα σχέδια στο δεκάλεπτο και το εικοσάλεπτο και "χάνεται" η χαρακτηριστική τρύπα 
* Εισάγεται το εικοσάδραχμο ως αξία κανονικής κυκλοφορίας

Η σειρά αυτή "ξεχωρίζεται" από τις υπόλοιπες εκδόσεις της περιόδου 1964-1973, όχι μόνο λόγω των παραπάνω αλλαγών, αλλά και της μετέπειτα έκδοσης της δεύτερης σειράς του 1973, η οποία διαφέρει κατά πολύ σχεδιαστικά.

## Νομίσματα

### Συγκεντρωτική παρουσίαση

## Παραπομπές


## Πηγές
*
*
*

Κατηγορία:Ελληνικά νομίσματα
Ο φυσικώς χρεωστούμενος

Ο όρος "φυσικῶς χρεωστούμενος" χρησιμοποιείται στο ρωμαϊκό δίκαιο και το βυζαντινό δίκαιο για να δηλώσει τον "δανειστή" που δεν μπορεί να ασκήσει αγωγή για να λάβει αυτό που τού οφείλεται . Για παράδειγμα, αυτός που δάνεισε άτομο υπεξούσιο ή ανήλικο ή παρανοϊκό (μαινόμενο) θεωρούταν "φυσικῶς χρεωστούμενος" (μόνον) και όχι "νομίμως χρεωστούμενος", διότι κατά Νόμον δεν μπορούσε να κινήσει αγωγή και να λάβει τα οφειλόμενα. Ενώ δηλαδή κατά φύση υπάρχει οφειλή, κατά νόμον δεν υπάρχει.

Πρόκειται δηλαδή για τον δανειστή "φυσικών ενοχών" (obligationes naturales). Η έννοια της "φυσικής ενοχής" επιζεί και στο σύγχρονο δίκαιο του Αστικού Κώδικα, στις περιπτώσεις των οφειλών από παίγνιο ή στοίχημα  ή από λαχείο που δεν συστάθηκε με νόμο .

## Παραπομπές


Κατηγορία:Βυζαντινορωμαϊκό Δίκαιο
Βράχοι του Μοχέρ

thumb| Εναέριο βίντεο των βράχων του Μοχέρ (2014)
Οι **βράχοι του Μοχέρ** (, ) είναι απόκρημνη βραχώδης ακτή στη νοτιοδυτική περιοχή Μπέρεν (Burren) της Ιρλανδίας, με θέα προς τον ανοικτό Ατλαντικό Ωκεανό. Το μήκος τους εκτείνεται στα 8 χιλιόμετρα και το μεγαλύτερο ύψος στο Χαγκς Χεντ φθάνει στα 214 μέτρα. Στην ευρύτερη περιοχή κατοικούν 20 διαφορετικά είδη πουλιών, όπως γλάροι, γεράκια, κοράκια και θαλασσοκόρακες. Οι **βράχοι του Μοχέρ** αποτελούν δημοφιλή τουριστικό προορισμό, καθώς το 2006 υπολογίζεται ότι τους επισκέφθηκαν 1.000.000 επισκέπτες. Χαρακτηριστικό σημείο τους είναι ο πέτρινος στρογγυλός πύργος του Σερ Κορνέλιους Ο'Μπράιεν, ο οποίος χτίστηκε το 1835. Από αυτόν οι επισκέπτες μπορούν να θαυμάσουν προς τα βόρεια της κομητείας Γκάλγουεϊ τα νησιά Αράν στον κόλπο του Γκάλγουεϊ, τις οροσειρές Μάουμτουρκς και Δώδεκα Πινς, ενώ προς τα νότια το Λουπ Χεντ.

## Παραπομπές


## Φωτογραφίες

Αρχείο:Pano 4184 -1024-Cliffs of Moher.jpg|Μεγάλη προοπτική των βράχων του Μοχέρ
Αρχείο:Cliffs of Moher Cruise .jpg|Κρουαζιέρα στους βράχους
Αρχείο:Moher01(js).jpg|Οι βράχοι από τη θάλασσα
Αρχείο:Branaunmore-Moher-2012.JPG|Ο βράχος Μπράναουνμορ
Αρχείο:Cliffs of moher 33mp.jpg|Πανόραμα από τον πύργο Ο'Μπράιεν


## Εξωτερικοί σύνδεσμοι

* Ο πύργος O’Brien’s (στα Αγγλικά)

Βραχοι του Μοχερ
Δουκάτο

**Δουκάτο** μπορεί να είναι είτε μια χώρα, ένα έδαφος ή γενικά οποιαδήποτε μορφή διακυβέρνησης γης που ως κυβερνήτη και αρχηγό έχει τον Δούκα. Ο όρος αυτός κατάγεται μόνο από την Ευρώπη, διότι κυρίως στα φεουδαρχικά συστήματα της Ευρώπης υπήρχε αυτός ο τίτλος. Είναι ο τρίτος ανώτερος τίτλος για έναν άνθρωπο κατά την διάρκεια της Φεουδαρχίας (μετά τον Αυτοκράτορα και τον Βασιλιά).

Δεν θα πρέπει ο τίτλος αυτός να συγχέεται με αυτόν του Μέγα Δούκα, ο οποίος δεν ισχύει σε όλες τις χώρες και σε αυτές που ισχύει είναι ανώτερο αξίωμα από τον Δούκα.

Πολλά δουκάτα ήταν αυτόνομες χώρες και άλλα ήταν υπό την διοίκηση κάποιου ανώτερου μονάρχη. Ένα παράδειγμα δουκάτου είναι το Δουκάτο της Βαρσοβίας.

## Παραπομπές


## Εξωτερικοί σύνδεσμοι

Κατηγορία:Μορφές διακυβέρνησης
Κατηγορία:Είδη διοικητικών διαιρέσεων
Εθνική Μεξικού (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Μεξικού** είναι το αντιπροσωπευτικό συγκρότημα του Μεξικού στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Μεξικανικής Αθλητικής Ομοσπονδίας Καλαθοσφαίρισης (ADEMEBA), κατόπιν απόφασης της Εθνικής Επιτροπής
Φυσικής Αγωγής και Αθλητισμού (CONADE).

## Ιστορία
Μέχρι τα τέλη της δεκαετίας του 1960, η ομάδα του Μεξικού ήταν μια σημαντική δύναμη στην παγκόσμια σκηνή. Κατέκτησε το χάλκινο μετάλλιο στους Ολυμπιακούς Αγώνες του 1936, τερμάτισε 4η το 1948 και 5η το 1968.

Η πρώτη σημαντική επιτυχία της ομάδας ήρθε στο Αμερικανικό Πρωτάθλημα του 2013, στο οποίο η ομάδα του Μεξικού κατέλαβε την πρώτη θέση. Ακολούθησε το χάλκινο μετάλλιο στο Αμερικανικό Πρωτάθλημα του 2017.

## Στατιστικά
Για το 2025, η εθνική ομάδα καλαθοσφαίρισης ανδρών του Μεξικού βρισκόταν στη 31η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Μεξικου
Πείραμα Λιμοκτονίας της Μινεσσότα

Το **Πείραμα Λιμοκτονίας της Μινεσσότα** ήταν ένα ιατρικό πείραμα που έγινε κατά την διάρκεια του Β' Παγκοσμίου Πολέμου. Σκοπός του πειράματος αυτού ήταν να βρει ο Αμερικάνικος Στρατός αποτελεσματικό τρόπο να αντιμετωπίσει τις λιμοκτονίες στην Ευρώπη.

## Η διαδικασία
Στο πείραμα όποιος ήθελε να συμμετάσχει συμμετείχε εντελώς εθελοντικά. Τους τρεις πρώτους μήνες οι συμμετέχοντες ταΐστηκαν ανάλογα με το βάρος τους. Ύστερα όμως τους κόπηκε η τροφή κατά δραματικό βαθμό. Τα γεύματα περιορίστηκαν σε δύο την ημέρα. Κρέας δεν υπήρχε. Οι άνδρες έτρεχαν επίσης και 36 χιλιόμετρα την εβδομάδα, καίγοντας ακόμη περισσότερες θερμίδες που δεν είχαν. Τα γεύματα που έτρωγαν οι συμμετέχοντες ήταν πλούσια σε υδατάνθρακες και πρωτεΐνες (για να μιμηθούν την κατάσταση των ανθρώπων στην Ευρώπη) με ιδιαίτερη έμφαση στις πατάτες, μακαρόνια και ψωμί ολικής αλέσεως. Οι ώρες του φαγητού έγιναν πλέον ο ημερήσιος πόθος. Οι συμμετέχοντες θύμωναν αν το φαγητό τους ερχόταν αργά. Μάλιστα πολλοί το συνδύαζαν με νερό ώστε να αισθάνονται ότι τρώνε περισσότερο. Επίσης κατά την διάρκεια των γευμάτων, επιτρεπόταν στους συμμετέχοντες απεριόριστες μαστίχες και μαύρος καφές. Οι συμμετέχοντες εκμεταλλεύτηκαν πλήρως αυτό το γεγονός με το να τρώνε μέχρι και 40 πακέτα μαστίχας την ημέρα και να πίνουν μέχρι και 15 ποτήρια μαύρο καφέ.

## Αποτέλεσμα
Όσοι παρέμειναν μέχρι το τέλος του πειράματος έχασαν το 25% του βάρους τους. Επίσης εμφανίστηκε τάση αδυναμίας προς την αναιμία. Μειώθηκε (και σε πολλές περιπτώσεις εξαφανίστηκε) η σεξουαλική επιθυμία για πολλούς άντρες. Ταυτοχρόνως οι συμμετέχοντες είχαν τάσεις κατάθλιψης από την έλλειψη σωστού φαγητού. Στην αρχή οι άντρες παρατηρήθηκαν να έχουν ισχυρές πολιτικές απόψεις και μεγάλη ενεργητικότητα. Κατά την διάρκεια του πειράματος δεν γινόντουσαν καθόλου συζητήσεις ούτε για τον έρωτα ούτε για την σεξουαλική επαφή. Αντίθετα, το μόνο που συζητιόταν ήταν η τροφή. Μάλιστα πολλοί άντρες κοιτούσαν βιβλία μαγειρικής με πορνογραφικό ενδιαφέρον.

## Προτεινόμενη ανάγνωση
* *The Great Starvation Experiment: The Heroic Men Who Starved so That Millions Could Live*, Todd Tucker

## Παραπομπές


Κατηγορία:Ιατρική έρευνα
Ο πολιτικώς χρεωστούμενος

Ο όρος "πολιτικῶς χρεωστούμενος" χρησιμοποιείται στο βυζαντινορωμαϊκό δίκαιο για να δηλώσει τον "δανειστή" προς τον οποίο υπάρχει χρέος από σύμβαση ("συνάλλαγμα"), η οποία ρυθμιζόταν από τη Δωδεκάδελτο , που ήταν ο "πολιτικός νόμος" του Ρωμαϊκού Δικαίου λ.χ. από πώληση (πρᾶσιν), μίσθωση, ανταλλαγή κ.λπ.

Στο Ρωμαϊκό και στο Βυζαντινορωμαϊκό Δίκαιο ίσχυε ο κανόνας "Πᾶς ἄνθρωπος ἤ πολιτικῶς χρεωστεῖται ἤ πραιτωρίως"  .

## Παραπομπές


Κατηγορία:Βυζαντινορωμαϊκό Δίκαιο
Ο πραιτωρίως χρεωστούμενος

Ο όρος "πραιτωρίως χρεωστούμενος" χρησιμοποιείται στο βυζαντινορωμαϊκό δίκαιο για να δηλώσει τον "δανειστή" προς τον οποίο υπάρχει χρέος με βάση κανόνα που δεν περιέχεται στη Δωδεκάδελτο, αλλά με βάση νόμο που εισηγήθηκε "πραίτορας", δηλαδή κάποιος άρχοντας.
Λ.χ. αυτός που έχει λαμβάνειν λόγω ύβρεως ή αρπαγής είναι "πραιτωρίως χρεωστούμενος" και όχι "πολιτικῶς χρεωστούμενος".

Στο Ρωμαϊκό και στο Βυζαντινορωμαϊκό Δίκαιο ίσχυε ο κανόνας "Πᾶς ἄνθρωπος ἤ πολιτικῶς χρεωστεῖται ἤ πραιτωρίως"  .

## Παραπομπές


Κατηγορία:Βυζαντινορωμαϊκό Δίκαιο
Σοφία Φράγκου

Η **Σοφία Φράγκου** είναι καθηγήτρια Ψυχιατρικής στην Ιατρική Σχολή Icahn του Όρους Σινά, στη Νέα Υόρκη, όπου είναι επικεφαλής του Προγράμματος Διερεύνησης των Ψυχώσεων. Είναι μέλος του Βασιλικού Κολλεγίου Ψυχιάτρων από το 1994 και αντιπρόεδρος του Παναμερικανικού Τμήματος RCPsych *(RCPsych Panamerican Division)*. Είναι, επίσης, μέλος της Ευρωπαϊκής *(EPA)* και της Αμερικανικής Εταιρείας Ψυχιατρικής *(APA)*. Ήταν αντιπρόεδρος της Επιτροπής Ερευνών στη Διεθνή Εταιρεία Διπολικής Διαταραχής τη περίοδο 2010-2014. Επίσης διετέλεσε μέλος του Συμβουλίου της Βρετανικής Εταιρείας Ψυχοφαρμακευτικής. Αποτελεί ιδρυτικό μέλος του τμήματος Νευροαπεικόνισης της Ευρωπαϊκής Εταιρείας Ψυχιατρικής και ιδρυτικό μέλος του Δικτύου Απεικόνισης του Εγκεφάλου του Ευρωπαϊκού Κολλεγίου Νευροψυχολογίας. Είναι μια από τους τρεις επιμελητές του επιστημονικού περιοδικού *[[European Psychiatry]] (Ευρωπαϊκή ψυχιατρική)*, του επίσημου περιοδικού της Ευρωπαϊκής Εταιρείας Ψυχιατρικής.

## Βιογραφία
Η Σοφία Φράγκου γεννήθηκε στην Αθήνα το 1965 και αποφοίτησε από την Ιατρική Σχολή του Πανεπιστημίου Αθηνών, το 1989. Στη συνέχεια, μετακινήθηκε στο Ηνωμένο Βασίλειο όπου ειδικεύτηκε στην ψυχιατρική στο Νοσοκομείο Μόντσλεϊ *(Maudsley Hospital)*, στο Λονδίνο. Έλαβε το μεταπτυχιακό της στΙς Νευροεπιστήμες από το Πανεπιστήμιο του Λονδίνου και ειδικεύθηκε στις ΗΠΑ ως επιστημονικός συνεργάτης στο Τμήμα Ψυχιατρικής και Επιστημών Συμπεριφοράς στο Πανεπιστήμιο Τζονς Χόπκινς. Επέστρεψε στο Ινστιτούτο Ψυχιατρικής, στο Βασιλικό Κολλέγιο του Λονδίνου όπου ολοκλήρωσε το διδακτορικό της στη νευροαπεικόνιση και τους ηλεκτροφυσιολογικούς δείκτες της οικογενούς ευπάθειας στη σχιζοφρένεια. Μεταξύ 1997 και 2013 εργάστηκε ως σύμβουλος ψυχιάτρου στο Νοσοκομείο Μόντσλεϊ και στη συνέχεια ίδρυσε τη δική της ερευνητική ομάδα στο Ινστιτούτο Ψυχιατρικής, Ψυχολογίας και Νευροεπιστημών του Βασιλικού Κολεγίου Λονδίνου.

## Πρόσφατες δημοσιεύσεις
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Παραπομπές


Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες ψυχίατροι
CONADE

Η **CONADE** (*Comisión Nacional de Cultura Física y Deporte*, ελλην. Εθνική Επιτροπή Φυσικής Αγωγής και Αθλητισμού) υπάγεται στο Υπουργείο Παιδείας του Μεξικού και σκοπό έχει τη διάδοση και την προώθηση της φυσικής αγωγής, της αναψυχής και του αθλητισμού στη χώρα.

## Δείτε επίσης
* Μεξικανική Ολυμπιακή Επιτροπή

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στο Μεξικό
Έμπα

Η **Έμπα** είναι κοινότητα της επαρχίας Πάφου στην Κύπρο.

## Τοποθεσία
Η Έμπα βρίσκεται σε απόσταση 5 χιλιομέτρων βόρεια της Πάφου, σε υψόμετρο 135 μέτρων από την επιφάνεια της θάλασσας. Συνορεύει με τον Δήμο Πάφου στα νότια, τη Χλώρακα και τη Λέμπα στα δυτικά, την Κισσόνεργα στα βορειοδυτικά, την Τάλα στα βόρεια και την Τρεμιθούσα στα ανατολικά.

## Τοπωνύμιο
Υπάρχουν δύο εκδοχές για την προέλευση της ονομασίας *Έμπα*:

* σύμφωνα με την παράδοση στα σύνορα Έμπας και Πάφου υπήρχε μια πύλη την οποία φύλαγε πάντα ένας φρουρός. Σε περίπτωση που ο φρουρός έκρινε ότι κάποιος μπορούσε να περάσει στην Έμπα, η οποία τότε ήταν ένα μεγάλο τσιφλίκι, του έλεγε *έμπα* (πέρασε/είσελθε).
* η ονομασία προέρχεται από την περιοχή που βρίσκεται κτισμένη η κοινότητα, στις παρυφές της Πάφου (στο «έμπα» της πόλης). Από εκεί έρχονταν οι περαστικοί από τα βόρεια, τα βορειοδυτικά και τα δυτικά. Επιπλέον, βρίσκεται κοντά στην ακτή από όπου έφθαναν ή αναχωρούσαν άνθρωποι από την Κύπρο.

## Ιστορία
Η Έμπα υπάρχει από τα βυζαντινά χρόνια. Την εποχή της Φραγκοκρατίας ήταν ένα μεγάλο τσιφλίκι.

## Πληθυσμός
Με εξαίρεση την απογραφή του 1982, ο πληθυσμός της Έμπας παρουσιάζεται αυξημένος σε όλες τις απογραφές που πραγματοποιήθηκαν στην Κύπρο. Ιδιαίτερα τις τελευταίες τρεις δεκαετίες, ο πληθυσμός της κοινότητες γνώρισε μεγάλη αύξηση.

Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
* 


Κατηγορία:Κοινότητες της Επαρχίας Πάφου
Άγιοι Ομολογητές (συνοικία Λευκωσίας)

Οι **Άγιοι Ομολογητές** (ή οι **Άγιοι Ομολογηταί**) είναι συνοικία του Δήμου Λευκωσίας.

## Τοποθεσία
Στα βόρεια συνορεύει με τον Τρυπιώτη, στα ανατολικά με τον Άγιο Αντώνιο, στα νοτιοανατολικά με την Αγλαντζιά, στα νότια με τον Άγιο Δημήτριο (Δήμος Στροβόλου), στα δυτικά με τη Χρυσελεούσα (Δήμος Στροβόλου) και στα βορειοδυτικά με την Έγκωμη και τον Άγιο Ανδρέα.

## Ονομασία
Το αρχικό όνομα του χωριού ήταν *Μαντεία* και υπαγόταν στην πόλη-βασίλειο Λήδρα. Πολλούς αιώνες αργότερα, σε μια σπηλιά στο κέντρο του χωριού, ανακαλύφθηκε μια εικόνα των Αγίων Ομολογητών (Άγιος Γουρίας, Άγιος Σαμωνάς και Άγιος Άβιβος), ζωγραφισμένη από τον ιερογράφο Παύλο το 1663. Για τον λόγο αυτό ο οικισμός πήρε την ονομασία *Άγιοι Ομολογητές*, προς τιμήν των τριών Αγίων. Τότε οικοδομήθηκε και στην περιοχή η ομώνυμη εκκλησία. Αξίζει να σημειωθεί ότι οι Άγιοι Ομολογητές δεν είχαν δράση στην Κύπρο, ούτε κατάγονταν από εκεί.

## Ιστορία
Μέχρι το 1944 οι Άγιοι Ομολογητές αποτελούσαν ανεξάρτητο χωριό. Την 1η Ιανουαρίου 1944 ενσωματώθηκαν στον Δήμο Λευκωσίας. 

Την εποχή εκείνη αποτελούσε ένα μικρό χωριό μεταξύ του Πεδιαίου Ποταμού και της Λεωφόρου Δημοσθένη Σεβέρη, με χωματένιους δρόμους και πολλά χωράφια. 

Στους Αγίους Ομολογητές βρίσκεται το Προεδρικό Μέγαρο της Κύπρου. Πριν την ανεξαρτησία της Κύπρου, το κτίριο αποτελούσε το κυβερνείο, στο οποίο διέμενε ο Βρετανός Κυβερνήτης της Κύπρου την περίοδο της Αγγλοκρατίας. Για τον λόγο αυτό, ο πρώτος δρόμος της περιοχής που ασφαλτώθηκε ήταν η Λεωφόρος Αγίων Ομολογητών, αφού την χρησιμοποιούσε ο κυβερνήτης για να πηγαινοέρχεται στο κυβερνείο.

Μετά την τουρκική εισβολή του 1974, στην περιοχή κατασκευάστηκαν πολλές πολυκατοικίες. Ωστόσο, στον κεντρικό πυρήνα των Αγίων Ομολογητών διατηρούνται μέχρι σήμερα αρκετά στοιχεία παραδοσιακής αρχιτεκτονικής.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός των Αγίων Ομολογητών παρουσιάζει συνεχώς αύξηση. Λόγω της ενσωμάτωσης τους στον Δήμο Λευκωσίας το 1944, οι Άγιοι Ομολογητές δεν απογράφονται ξεχωριστά στις απογραφές του 1960, 1973 και του 1976. Στις επόμενες απογραφές απογράφονται ως συνοικία του Δήμου Λευκωσίας.

Ο πίνακας που ακολουθεί παρουσιάζει τον πληθυσμό των Αγίων Ομολογητών όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
* 

Κατηγορία:Συνοικίες Δήμου Λευκωσίας
Κράσιμιρ Κόλεφ

Ο **Κράσιμιρ Κόλεφ** (βουλγαρικά: Красимир Колев) (γενν. Ντόμπριτς, 7 Νοεμβρίου 1971) είναι Βούλγαρος παλαίμαχος ποδοσφαιριστής που αγωνιζόταν ως τερματοφύλακας.

Ξεκίνησε το ποδόσφαιρο το 1981, σε ηλικία 10 ετών, στις ακαδημίες της ομάδας της γεννέτειράς του, Ντόμπρουτζα Ντόμπριτς και το 1991 έγινε επαγγελματίας στην ανδρική ομάδα. Το 1993 μεταπήδησε στην Λοκομοτίβ Πλόβντιβ, στην οποία αγωνίστηκε μέχρι το 1995, όταν μεταπήδησε στην Λέφσκι Σόφιας. Με τη Λέφσκι Σόφιας αγωνίστηκε μέχρι το 1997, όταν ήρθε στην Ελλάδα για την Προοδευτική. Με τη φανέλα της Προοδευτικής αγωνίστηκε μια χρονιά και το 1998 επέστρεψε στην πατρίδα του για την Σπάρτακ Βάρνας. Με την Σπάρτακ Βάρνας αγωνίστηκε μέχρι το 2003, όταν μεταπήδησε στην άλλη ομάδα της Βάρνας, Τσέρνο Μόρε Βάρνας, με την οποία αγωνίστηκε μέχρι το 2010, όπου επέστρεψε ξανά στη Σπάρτακ, στην οποία σταμάτησε την ποδοσφαιρική του καριέρα.

Με το τέλος της ποδοσφαιρικής καριέρας του, ασχολήθηκε ως προπονητής και ανέλαβε καθήκοντα προπονητή τερματοφυλάκων στην Τσέρνο Μόρε Βάρνας. Ακολούθως, από τον Μάιο του 2012 μέχρι και τον Ιούνιο του 2013 εργάστηκε ως προπονητής τερματοφυλάκων στη Λέφσι Σόφιας και από τον Ιούλιο του 2016 μέχρι και τον Δεκέμβριο του ίδιου έτους, εργάστηκε ως προπονητής τερματοφυλάκων στη Λοκομοτίβ Πλόβντιβ.

## Παραπομπές


## Πηγές
* Αναφορά στην καριέρα του Κράσιμιρ Κόλεφ (Βουλγάρικα) dobrichonline.com
* Αναφορά στην καριέρα του Κράσιμιρ Κόλεφ (Βουλγάρικα) levski.bg 
* Στατιστικά του Κράσιμιρ Κόλεφ με την Λέφσκι Σόφιας (Βουλγάρικα) /levskisofia.info

Κατηγορία:Βούλγαροι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Βούλγαροι ποδοσφαιριστές στο εξωτερικό
Μεξικανική Ολυμπιακή Επιτροπή

Η **Μεξικανική Ολυμπιακή Επιτροπή** (ισπανικά: *Comité Olímpico Mexicano*, COM) είναι η οργάνωση που εκπροσωπεί τους Μεξικανούς αθλητές στη Διεθνή Ολυμπιακή Επιτροπή (ΔΟΕ), στους Παναμερικανικούς Αγώνες και στους Αγώνες Κεντρικής Αμερικής και Καραϊβικής.

Δημιουργήθηκε και αναγνωρίστηκε επισήμως από τη ΔΟΕ το 1923. Εδρεύει στην Πόλη του Μεξικού και είναι μέλος του Παναμερικανικού Αθλητικού Οργανισμού.

## Δείτε επίσης
* CONADE

## Παραπομπές


## Εξωτερικοί σύνδεσμοι
* 

Κατηγορία:Εθνικές Ολυμπιακές Επιτροπές
Κατηγορία:Αθλητισμός στο Μεξικό
Χριστόφορος Βερναρδάκης

Ο **Χριστόφορος Βερναρδάκης** είναι πανεπιστημιακός, βουλευτής και πρώην Υπουργός Επικρατείας.

## Βιογραφικά Στοιχεία
Γεννήθηκε το 1961 στην Αθήνα. Σπούδασε Πολιτική επιστήμη στο Εθνικό και Καποδιστριακό Πανεπιστήμιο Αθηνών και στο Πανεπιστήμιο της Σορβόννης. Το διδακτορικό του το 1985 από το Πανεπιστήμιο Αθηνών, αφορούσε τα πολιτικά κόμματα της πρώτης δεκαετίας μετά την μεταπολίτευση. Είναι επίκουρος καθηγητής στο Τμήμα Πολιτικών Επιστημών του Αριστοτελείου Πανεπιστημίου Θεσσαλονίκης. Το 1993 ίδρυσε την εταιρεία δημοσκοπήσεων VPRC και μέχρι το 2004 ήταν πρόεδρός της. Από το 2004 έως το 2009 δίδαξε ως λέκτορας στο Πανεπιστήμιο Κρήτης, ενώ μεταξύ 2008 και 2014 υπήρξε μέλος της Ελληνικής Εταιρείας Πολιτικής Επιστήμης. Από το 2011 είναι μέλος του Ινστιτούτου Εμπορίου και Υπηρεσιών της Εθνικής Συνομοσπονδίας Ελληνικού Εμπορίου.

Μεταξύ 1984 και 1988 ήταν μέλος της συντακτικής ομάδας του περιοδικού «Σχολιαστής» ενώ μεταξύ 1986 και 1990 αρθρογραφούσε στο περιοδικό «Θέσεις».

## Πολιτική σταδιοδρομία
Στην πρώτη κυβέρνηση του Αλέξη Τσίπρα ανέλαβε τη θέση του αναπληρωτή υπουργού Εσωτερικών και Διοικητικής Ανασυγκρότησης αρμόδιου για θέματα Διοικητικής Μεταρρύθμισης, από τις 17 Ιουλίου μέχρι τις 20 Αυγούστου του 2015, διαδεχόμενος τον Γιώργο Κατρούγκαλο. Στη δεύτερη κυβέρνηση Τσίπρα διατήρησε το αξίωμα αυτό μέχρι τις 5 Νοεμβρίου του 2016, όταν ορίστηκε Υπουργός Επικρατείας. Προτού αναλάβει το αξίωμα αυτό, συμμετείχε στην Επιστημονική Επιτροπή του ΣΥΡΙΖΑ για το πολιτικό σύστημα στη χώρα, ενώ ήταν και σύμβουλος του πρωθυπουργού Αλέξη Τσίπρα.

Ήταν πρώτη φορά υποψήφιος βουλευτής στις εκλογές του Ιανουαρίου 2015, χωρίς όμως να καταφέρει να εκλεγεί. Στις 19 Νοεμβρίου του 2015 ορκίστηκε βουλευτής Α΄ Αθηνών με τον ΣΥΡΙΖΑ, διαδεχόμενος τον παραιτηθέντα Γαβριήλ Σακελλαρίδη.

Ο ίδιος κατά καιρούς έχει εκφράσει σκληρές απόψεις για τα εργατικά συνδικάτα και τα μέσα ενημέρωσης, προκαλώντας αντιδράσεις.

## Παραπομπές


## Εξωτερικοί σύνδεσμοι
*Προσωπική ιστοσελίδα

Κατηγορία:Έλληνες πολιτικοί επιστήμονες
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες αναπληρωτές υπουργοί Εσωτερικών και Διοικητικής Ανασυγκρότησης
Κατηγορία:Έλληνες υπουργοί Επικρατείας
Μούχλα

Με τον όρο **μούχλα** περιγράφονται μύκητες οι οποίοι αναπτύσσονται σε νημάτια που ονομάζονται υφές. Στην πραγματικότητα είναι αποικίες (βλ. [αποικία στη Μικροβιολογία](https://el.wikipedia.org/wiki/%CE%91%CF%80%CE%BF%CE%B9%CE%BA%CE%AF%CE%B1_(%CE%BC%CE%B9%CE%BA%CF%81%CE%BF%CE%B2%CE%B9%CE%BF%CE%BB%CE%BF%CE%B3%CE%AF%CE%B1))) που σχηματίζονται στην επιφάνεια διαφορετικών ουσιών, όπως τα φρούτα, το ψωμί, οι μαρμελάδες, τα χόρτα, κ.λ.π. από μικροσκοπικούς μύκητες. Η μούχλα που σχηματίζεται εξαρτάται από το είδος πάνω στο οποίο αναπτύσσεται και μπορεί να έχει άλλοτε βελούδινη άσπρη μορφή και άλλοτε διαφόρων χρωματισμών. Η ένδειξη της μούχλας σε ξεχασμένα τρυβλία μικροβιακών καλλιεργειών που χρησιμοποιούσε ο Αλεξάντερ Φλέμινγκ το 1928, στις έρευνές του για τον σταφυλόκκοκο, τον οδήγησε στην ανακάλυψη της πενικιλλίνης (βλ. Μια τυχαία ανακάλυψη).

Πολύ γνωστές μούχλες είναι ο *μούκορ ο ευρώς* (*Mucor*) που αναπτύσσεται στο υγρό ψωμί, η *κυανή μούχλα* (*penicillium italicum*) και η *γκρίζα μούχλα* (*penicillium digitarum*) που προσβάλλουν τα εσπεριδοειδή και η *πράσινη μούχλα* (*penicillium glaucum*) των φρούτων. Μπορεί ακόμα να σχηματιστεί πάνω από στάσιμα ή αργοκινούμενα νερά σχηματίζοντας πράσινο βλεννώδη αφρό αλλά και στα θερμά νερά. Στις περιπτώσεις αυτές αναφέρονται ως Κυανοφύκη (βλ. Κυανοβακτήρια). Αρκετά είδη μούχλας μπορούν να αναπτυχθούν και στα σπίτια (οροφές, ντουλάπες, μπάνιο, στρώματα) από την εσωτερική ή εξωτερική υγρασία και τον εξαερισμό των δωματίων. Οι μικροοργανισμοί της μούχλας τρέφονται με οργανική ύλη και αναπαράγονται απελευθερώνοντας σπόρια. Μπορούν να προκαλέσουν προβλήματα υγείας, όπως ασθματικές κρίσεις, ιγμορίτιδα, βρογχίτιδα και άλλα νοσήματα των πνευμόνων, καθώς και αλλεργικές αντιδράσεις.

## Παραπομπές


## Εξωτερικοί σύνδεσμοι

*''Απειλή για την υγεία η υγρασία του σπιτιού!'' από το iatropedia.gr

Κατηγορία:Μύκητες
Αραφήν

Με την ονομασία **Αραφήν** μπορεί να αναφέρονται:

*Αραφήν (μυθολογία), μυθικός επώνυμος ήρωας του αρχαίου δήμου Αραφήνος
*Αραφήν Αιγηίδας, αρχαίος αττικός δήμος στην περιοχή της σύγχρονης Ραφήνας
Πρόγραμμα της Θεσσαλονίκης

Το **Πρόγραμμα της Θεσσαλονίκης** ήταν ένα μανιφέστο που υιοθετήθηκε από τον Συνασπισμό Ριζοσπαστικής Αριστεράς (ΣΥΡΙΖΑ) και παρουσιάστηκε από τον πρόεδρό του Αλέξη Τσίπρα στη Διεθνή Έκθεση Θεσσαλονίκης στις 13 Σεπτεμβρίου 2014, το οποίο πρότεινε ένα σύνολο πολιτικών που αποσκοπούσαν στην αντιστροφή των μέτρων λιτότητας και την παράλληλη διατήρηση ισοσκελισμένων προϋπολογισμών. Στις αρχές του 2015, ο Αλέξης Τσίπρας, δήλωσε ότι το πρόγραμμα είναι «μη διαπραγματεύσιμο».

Μετά τη νίκη του ΣΥΡΙΖΑ στις εκλογές του Ιανουαρίου 2015, ο Τσίπρας έγινε Πρωθυπουργός της Ελληνικής Δημοκρατίας και δημιούργησε κυβέρνηση συνεργασίας με το δεξιό αντιμνημονιακό κόμμα των Ανεξαρτήτων Ελλήνων με στόχο την άμεση υλοποίηση του προγράμματος. Σύμφωνα με επίσημη ανακοίνωση του ΣΥΡΙΖΑ, «η νέα κυβέρνηση θα εφαρμόσει το Πρόγραμμα της Θεσσαλονίκης, ώστε να τερματιστεί η ανθρωπιστική κρίση».

Στις 13 Ιουλίου 2015, η Ελληνική κυβέρνηση και οι δανειστές κατέληξαν σε συμφωνία, υπό την οποία η κυβέρνηση έπρεπε να εφαρμόσει σκληρά μέτρα λιτότητας, πράγμα που κατέστησε πρακτικά αδύνατη την εφαρμογή των μέτρων που προβλέπονταν στο Πρόγραμμα της Θεσσαλονίκης.

## Οι τέσσερις πυλώνες του Σχεδίου Εθνικής Ανασυγκρότησης
Το Πρόγραμμα της Θεσσαλονίκης στηριζόταν στους εξής τέσσερις πυλώνες:
# Αντιμετώπιση της ανθρωπιστικής κρίσης
# Επανεκκίνηση της οικονομίας και προώθηση φορολογικής δικαιοσύνης
# Εθνικό σχέδιο για την ανάκτηση της εργασίας
# Μεταρρύθμιση του πολιτικού συστήματος για την εμβάθυνση της δημοκρατίας

Σε ευρωπαϊκό επίπεδο, το πρόγραμμα ζητούσε την εφαρμογή ενός «ευρωπαϊκού New Deal» μεγάλης κλίμακας δημοσίων επενδύσεων από την Ευρωπαϊκή Τράπεζα Επενδύσεων, την εφαρμογή ποσοτικής χαλάρωσης από την Ευρωπαϊκή Κεντρική Τράπεζα και μέτρα για τη μείωση του ελληνικού και του νοτιοευρωπαϊκού χρέους στα πρότυπα της Συμφωνίας του Λονδίνου του 1953. Σε εθνικό επίπεδο, το πρόγραμμα προέβλεπε ένα «σχέδιο εθνικής ανασυγκρότησης» που στηριζόταν στην επανίδρυση και επέκταση του κράτους πρόνοιας και την ενδυνάμωση των δημοκρατικών θεσμών παράλληλα με την εφαρμογή μορφών άμεσης δημοκρατίας. Αυτές οι πολιτικές θα χρηματοδοτούνταν από έσοδα που θα προέκυπταν από την καταπολέμηση της φοροδιαφυγής και την κατανομή ευρωπαϊκών κονδυλίων από θεσμούς όπως τα Διαρθρωτικά Ταμεία και Ταμείο Συνοχής.

## Κριτική
Στο πρόγραμμα άσκησε κριτική ο μετέπειτα Υπουργός Οικονομικών της πρώτης κυβέρνησης ΣΥΡΙΖΑ, Γιάνης Βαρουφάκης. Ασκήθηκε κριτική και από τη Νέα Δημοκρατία, λέγοντας ότι υποτιμούσε το κόστος των προτάσεών του. Έκτοτε, στο πρόγραμμα ασκήθηκε κριτική και από το εσωτερικό του ΣΥΡΙΖΑ, καθώς το μέλος της Κεντρικής Επιτροπής του κόμματος Στάθης Κουβελάκης δήλωσε τον Ιανουάριο του 2015 ότι το πρόγραμμα «βασιζόταν σε υπεραισιόδοξες εκτιμήσεις (ή ακόμα λανθασμένες)».

## Παραπομπές


## Εξωτερικοί σύνδεσμοι
* Η ομιλία του Αλέξη Τσίπρα στην οποία παρουσιάζεται το Πρόγραμμα της Θεσσαλονίκης 

## Δείτε επίσης
*Συνασπισμός Ριζοσπαστικής Αριστεράς - Προοδευτική Συμμαχία
*Κυβέρνηση Αλέξη Τσίπρα Ιανουαρίου 2015

Κατηγορία:Συνασπισμός Ριζοσπαστικής Αριστεράς
Κατηγορία:Πολιτικά έντυπα
Κατηγορία:Αλέξης Τσίπρας
Εθνική Καναδά (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Καναδά** είναι το αντιπροσωπευτικό συγκρότημα του Καναδά στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Καναδά (CB).

## Ιστορία
Σε εννέα εμφανίσεις σε Ολυμπιάδες, ο Καναδάς έχει κερδίσει μόνο ένα μετάλλιο, το αργυρό στους Ολυμπιακούς Αγώνες του Βερολίνου το 1936. Η ομάδα τερμάτισε τέταρτη το 1976 και το 1984.

Ο Καναδάς έχει κερδίσει έξι μετάλλια στο Αμερικανικό Πρωτάθλημα, δύο αργυρά μετάλλια το 1980 και το 1999, καθώς και τέσσερα χάλκινα μετάλλια το 1984, το 1988, το 2001 και το 2015. Η ομάδα κέρδισε επίσης το πρώτο της μετάλλιο στους Παναμερικανικούς Αγώνες, ένα ασημένιο μετάλλιο το 2015.

Ο Καναδάς κέρδισε το μοναδικό χρυσό μετάλλιο σε διοργάνωση πανεπιστημιακού επιπέδου, στην Πανεπιστημιάδα 1983, που η χώρα φιλοξένησε στο Έντμοντον της Αλμπέρτας.

Το 2023, στην 15η εμφάνισή του σε Παγκόσμιο Κύπελλο, κατάφερε την μεγαλύτερη επιτυχία του, κατακτώντας το χάλκινο μετάλλιο, αφού στον μικρό τελικό στις 10 Σεπτεμβρίου νίκησε τις Η.Π.Α 127-118.

## Στατιστικά
Για το 2025 (Σεπτέμβριος), η εθνική ομάδα καλαθοσφαίρισης ανδρών του Καναδά βρισκόταν στη 5η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Καναδα
Κλειστό Γυμναστήριο Κορυδαλλού «Θεόδωρος Πούτος»

Το **Κλειστό Γυμναστήριο Κορυδαλλού «Θεόδωρος Πούτος»** είναι κλειστός αθλητικός χώρος στον Κορυδαλλό Αττικής και αποτελεί τμήμα του Δημοτικού Αθλητικού Κέντρου Κορυδαλλού. Στο κλειστό γυμναστήριο διεξάγονται κυριότερα αγώνες καλαθοσφαίρισης, πετοσφαίρισης αλλά και χειροσφαίρισης.

## Ιστορία
Κτίστηκε το 1994 και βρίσκεται στην περιοχή των 88 στρεμμάτων του Κορυδαλλού. Χαρακτηριστικό σημείο αποτελεί η τοποθεσία του, καθώς βρίσκεται ανάμεσα του συγκροτήματος των Φυλακών Κορυδαλλού. Αποτελεί τμήμα των εγκαταστάσεων του Αθλητικού Κέντρου του Δήμου Κορυδαλλού. Η κεντρική εξέδρα του κλειστού γυμναστηρίου είναι χωρητικότητας 2.000 θεατών, διαθέτει σύγχρονο παρκέ αγωνιστικού χώρου και δύναται να φιλοξενήσει αγώνες καλαθοσφαίρισης, πετοσφαίρισης, χειροσφαίρισης, ενόργανης και ρυθμικής γυμναστικής, καθώς και άλλα αθλήματα και εκδηλώσεις. Αποτελεί βασική έδρα των τμημάτων καλαθοσφαίρισης ανδρών και γυναικών της Προοδευτικής, του ΓΑΣΚ Πήγασος και του ΑΣ Απρόβλεπτοι. Στο κλειστό γυμναστήριο έδρευε επίσης η Άρτεμις Κορυδαλλού.

Από το 2002 ως το 2004 αποτέλεσε η έδρα του Ολυμπιακού, μιας και το Στάδιο Ειρήνης και Φιλίας ανακατασκευαζόταν ενόψει των Ολυμπιακών Αγώνων του 2004. Το καλοκαίρι του 2002 και με πρωτοβουλία της Κ.Α.Ε. Ολυμπιακός λόγω της χρήσης του γηπέδου, αναμορφώθηκε ανάλογα και εκτός της μεγάλης εξέδρας που προϋπήρχε, τοποθετήθηκαν επιπλέον δύο μικρές λυόμενες εξέδρες πίσω από τα καλάθια και δύο ηλεκτρονικοί πίνακες αποτελεσμάτων. Με την επιστροφή του Ολυμπιακού στην φυσική έδρα του, αφαιρέθηκαν οι δύο λυόμενες εξέδρες.

Το 1998 φιλοξένησε τον τελικό του Κυπέλλου Ελλάδας χειροσφαίρισης γυναικών, στον οποίο έλαβαν μέρος η Αναγέννηση Άρτας και ο ΟΦΝΙ. 23 χρόνια αργότερα, το 2021, φιλοξένησε για δεύτερη φορά τον τελικό της εν λόγω διοργάνωσης, με συμμετέχουσες ομάδες αυτές του ΠΑΟΚ και του Α.Σ. Βέροια 2017. Επίσης, το 2021 φιλοξένησε την Εθνική ομάδα χειροσφαίρισης ανδρών στους αγώνες της με αντιπάλους τις αντίστοιχες Εθνικές Γαλλίας και Σερβίας για τα προκριματικά του Ευρωπαϊκού πρωταθλήματος του 2022.

Σε επίπεδα μικρότερων ηλικιών έχει φιλοξενήσει το Πανελλήνιο πρωτάθλημα χειροσφαίρισης κορασίδων το 2014, κατά το οποίο μάλιστα η ομάδα κορασίδων του Αθλητικού Οργανισμού Δήμου Κορυδαλλού κατέλαβε την 3η θέση της τελικής κατάταξης. Το 2020 φιλοξένησε αγώνες της διοργάνωσης των 17ων Μεσογειακών αγώνων χειροσφαίρισης εφήβων. 

## Παραπομπές


## Πηγές
*Δημοτικό Κλειστό Γυμναστήριο «Θεόδωρος Πούτος», Οργανισμός Άθλησης & Πολιτισμού Δήμου Κορυδαλλού

Κορυδαλλου
Κορυδαλλου
Κορυδαλλου
Κορυδαλλου
Κατηγορία:Δήμος Κορυδαλλού
Κατηγορία:Ολυμπιακός Σ.Φ.Π. (καλαθοσφαίριση)
Κατηγορία:Προοδευτική Νεολαία (καλαθοσφαίριση)
Εθνική Πουέρτο Ρίκο (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Πουέρτο Ρίκο** είναι το αντιπροσωπευτικό συγκρότημα του Πουέρτο Ρίκο στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Πουέρτο Ρίκο (FBPR).

## Ιστορία
Το Πουέρτο Ρίκο έγινε μέλος της Διεθνούς Ομοσπονδίας Καλαθοσφαίρισης (FIBA) το 1957. Από τότε η εθνική ομάδα καλαθοσφαίρισης ανδρών του Πουέρτο Ρίκο μετείχε σε 10 Ολυμπιάδες και σε 15 Παγκόσμια Πρωταθλήματα.

Ιστορικά, οι παίκτες της εθνικής ομάδας προέρχονταν από το εγχώριο πρωτάθλημα, όμως με την πάροδο του χρόνου άρχισαν να γίνονται δεκτοί και παίκτες που αγωνίζονταν σε άλλα πρωταθλήματα.

## Στατιστικά
Για το 2025 (Σεπτέμβριος), η εθνική ομάδα καλαθοσφαίρισης ανδρών του Πουέρτο Ρίκο βρισκόταν στη 16η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Πουερτο Ρικο
Εθνική Λετονίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Λετονίας** είναι το αντιπροσωπευτικό συγκρότημα της Λετονίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Λετονικής Ομοσπονδίας Καλαθοσφαίρισης (LBS).

## Ιστορία
Οι Λετονοί, όπως και οι γείτονές τους στη Βαλτική, Λιθουανοί και Εσθονοί επίσης, γνώρισαν το άθλημα της καλαθοσφαίρισης στη δεκαετία του 1920. Ωστόσο ήταν πολύ καλύτεροι τότε από τους συχνούς τους αντιπάλους Λιθουανούς. Στις 13 Δεκεμβρίου του 1925 στη Ρίγα, οι Λιθουανοί έπαιξαν το πρώτο τους διεθνές παιχνίδι. Οι Λετονοί επικράτησαν εύκολα με 41–20. Αργότερα, οι Λετονοί συνέτριψαν τη μελλοντική τρεις φορές πρωταθλήτρια Ευρώπης Λιθουανία (41–29 και 123–10). Στην πραγματικότητα, η Λετονία είχε μία από ισχυρότερες εθνικές ομάδες καλαθοσφαίρισης του κόσμου.

Οι πρώτες λετονικές ομάδες αποτελούνταν από φοιτητές και μαθητές, οι οποίοι είχαν εκπαιδευτεί από τους προπονητές των αμερικανικών ΧΑΝ. Στις 26 Νοεμβρίου του 1923 ιδρύθηκε η Λετονική Ομοσπονδία Καλαθοσφαίρισης (Latvijas Basketbola Savienība, LBS), νωρίτερα απ' ό,τι οι περισσότερες από τις μεγαλύτερες εθνικές ομοσπονδίες καλαθοσφαίρισης.

Για το 2025, η εθνική ομάδα καλαθοσφαίρισης ανδρών της Λετονίας βρισκόταν στη 11η θέση της Παγκόσμιας Κατάταξης της FIBA.

### Προπονητές
*  Βαλντεμάρς Μπαουμάνις – (1935–1936)
*  Αντολφς Γκράσις – (1937) 
*  Βαλντεμάρς Μπαουμάνις – (1939)
*  Αρμάντς Κράουλινς – (1993–1996)
*  Ιγκορς Μιγκλινιέκς  – (1997–1999)
*  Αρμάντς Κράουλινς – (2000–2003)
*  Κάρλις Μούιζνιεκς  – (2004–2007)
*  Κεστούτιε Κεμζούρα  – (2008–2009)
*  Άιναρς Μπαγκάτσκις  – (2010–2017)
*  Αρνις Βετσβαγκάρς  – (2017–2019)
*  Ρόμπερτς Στελμάχερς – (2019–2021)
*  Λούκα Μπάνκι – (2021–2025)
*  Σίτο Αλόνσο – (2025–)

## Στατιστικά
Τον Σεπτέμβριο του 2025 η εθνική ομάδα καλαθοσφαίρισης ανδρών της Λετονίας βρισκόταν στη 11η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι

* 

Λετονιας
Ανδρων
Λετονια
Εθνική Τσεχίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Τσεχίας** είναι το αντιπροσωπευτικό συγκρότημα της Τσεχίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Τσεχικής Ομοσπονδίας Καλαθοσφαίρισης (ΤΟΚ).

## Ιστορία
Το 1993, έπειτα από τη διάλυση της εθνικής ομάδας καλαθοσφαίρισης ανδρών της Τσεχοσλοβακίας, δημιουργήθηκε η εθνική ομάδα καλαθοσφαίρισης ανδρών της Τσεχίας.

Στο Ευρωμπάσκετ 1999 στη Γαλλία, η τσεχική εθνική ομάδα πήρε τη 12η θέση μετά από την ήττα από τη Λιθουανία και την Ελλάδα στη φάση των ομίλων. Ο Λούμπος Μπάρτον ήταν ο δεύτερος κορυφαίος σκόρερ της διοργάνωσης (με 18,7 πόντους ανά παιχνίδι). 

Η επόμενη διοργάνωση στην οποία συμμετείχε η ομάδα ήταν το Ευρωμπάσκετ 2007. Το 2013, η ομάδα συμμετείχε στο Ευρωμπάσκετ 2013. Η ομάδα επέστρεψε στην επόμενη διοργάνωση, φορτωμένη με τα αστέρια της Ευρωλίγκας Τόμας Σατοράνσκι και Γιαν Βεσελί.

Η Τσεχία συμμετείχε στο Ευρωμπάσκετ 2015, όπου κατέλαβε την καλύτερη θέση που έχει καταλάβει ως σήμερα, ως Τσεχία, την 7η, πραγματοποιώντας μια από τις πιο ευχάριστες εκπλήξεις της διοργάνωσης, αποκλείοντας μάλιστα στη φάση των 16, την πολύ ταλαντούχα και αισιόδοξη για αυτό το τουρνουά Κροατία. Συμμετείχε και στο Ευρωμπάσκετ 2017, ωστόσο απογοήτευσε, αφού αποκλείστηκε από τη φάση των ομίλων, καθώς νίκησε μόνο τη Ρουμανία και έχασε από Ισπανία, Κροατία, Μαυροβούνιο και την Ουγγαρία. Κατέλαβε την 20ή θέση.

Συμμετείχε στο Παγκόσμιο Κύπελλο 2019, όπου πέρασε αρχικά ως δεύτερη την πρώτη φάση των ομίλων και ξανά ως δεύτερη από τη δεύτερη φάση με συνολικό ρεκόρ νικών-ηττών 3-2. Στα προημιτελικά ηττήθηκε από την Αυστραλία με 82-70, αλλά στους αγώνες κατάταξης κατέκτησε την 6η θέση, αφού αρχικά κέρδισε την Πολωνία με 94-84, αλλά στον αγώνα της πέμπτη θέσης έχασε από τη Σερβία με 90-81.

Το 2021, συμμετέχοντας στο Προολυμπιακό τουρνουά του Καναδά, κέρδισε για πρώτη φορά την πρόκριση σε Ολυμπιακούς Αγώνες. Στον ημιτελικό του Προολυμπιακού Τουρνουά κέρδισε τους οικοδεσπότες Καναδούς στην παράταση με 103-101, ενώ στον τελικό κέρδισε την Εθνική Ελλάδας με 97-72. Στους Ολυμπιακούς Αγώνες του 2020 στο Τόκιο, βρέθηκε στον ίδιο όμιλο (Α΄ Όμιλος) με τις Ιράν, Γαλλία και ΗΠΑ.

Στο Ευρωμπάσκετ 2022, έφτασε μέχρι τη φάση των 16, όπου και αποκλείστηκε από την Ελλάδα. Τελικά κατετάγη 16η στη διοργάνωση.

## Στατιστικά
Για τον Σεπτέμβριο του 2025, η εθνική ομάδα καλαθοσφαίρισης ανδρών της Τσεχίας βρισκόταν στη 23η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Τσεχιας
Ανδρων
T.O.P

μικρογραφία
Ο **Choi Seung-hyun** (Hangul: 최승현, 4 Νοεμβρίου 1987), περισσότερο γνωστός με το όνομα **T. O. P**, είναι τραγουδιστής και ηθοποιός από την Νότιο Κορέα. Είναι μέλος του συγκροτήματος Big Bang και έχει συμμετάσχει σε διάφορες τηλοπτικές σειρές και κινηματογραφικές ταινίες, όπως το *I Am Sam* (2007), *Iris* (2009), Nineteen (2009), 71: Into the fire (2010), *Δέσμευση* (2013),*T[[:en:Tazza: The Hidden Card|azza: The Hidden Card]]*(2014) και Squid game: Season 2. (2024)

Ο αρθρογράφος Jeff Benjamin του Billboard K-Πόλη τονίζει πως ο  T. O. P είναι γνωστός για τη χαμηλή μπάσα χροιά του.

## Ζωή και καριέρα

### 2005-06: Πρώιμη ζωή και το ντεμπούτο του με το Big Bang
αριστερά|μικρογραφία|Big Bang στο MTV Fast Forward στη Ταϊλάνδη, Δεκέμβριος του 2007
Πριν από την είσοδο του στη YG Entertainment, ο Σουνγκ χιούν ήταν ράπερ στην Underground σκηνή της Κορέας, με το όνομα  Tempo, και παιδικός φίλος με τον G-Dragon, ένα άλλο μέλος και αρχηγός του συγκροτήματος Big Bang. Ο G-Dragon είχε δηλώσει πως ήταν "φίλοι από τη γυμνάσιο και συχνά χορεύανε και τραγουδούσαν παρέα" Παρόλο που Ο G-Dragon μετακόμισε και οι δύο φίλοι απομακρύνθηκαν, ο ίδιος  επικοινώνησε με τον Seung-hyun όταν η YG Entertainment έψαχνε υποψηφίους για τη δημιουργία των Big Bang. Οι δυο τους ηχογράφησαν αρκετά demo και τα έστειλαν στον πρόεδρο της εταιρείας [ Yang Hyun Suk], ο οποίος αργότερα κάλεσε τον Seung-hyun να περάσει από ακρόαση. Αρχικά ο Seung-Hyun απορρίφθηκε από την ακρόαση, καθώς η εταιρεία τον έκρινε πολύ "γεμάτο"¨για τα πρότυπα των idols της Κορέας. Ο ίδιος αργότερα δήλωσε πως πήγε σπίτι του και άρχε να γυμνάζετε πολύ σκληρά, επειδή ήθελε να ενταχθεί στην YG Entertainment". Έξι μήνες αργότερα, επέστρεψε για άλλη μια ακρόαση και πέρασε στην εταιρεία. Φέρεται να έχασε 20 κιλά σε 40 μέρες.
Του δόθηκε το όνομα του T. O. P. (κορεατικά: 탑) από τον συνάδελφο του στην YG τον τραγουδιστή "Se7en". Έγινε ένας από τους δύο ράπερ στην ομάδα του Big Bang, παράλληλα με τον G-Dragon. Οι δύο τους σε συνδυασμό με τέσσερις άλλους νεαρούς: Taeyang, Daesung, Seungri και Jang Hyun-seung συμμετείχαν σ' ένα τηλεοπτικό  πρόγραμμα (reality show) για την προβολή και προώθησή τους. Ο Jang Hyun-seung απορρίφθηκε από την δισκογραφική εταιρεία, και οι Big Bang έκαναν το το επίσημο ντεμπούτο τους με πέντε μέλη. το πρώτο Τους άλμπουμ, *Since 2007,* έγινε αμέσως επιτυχία, και περιλαμβάνει το πρώτο σόλο τραγούδι του T.O.P "Big Boy". Το συγκρότημα σημείωσε μεγάλη επιτυχία με την κυκλοφορία του το τραγούδι "Lies" (κορεατικά: 거짓말; Αναθεωρημένο Romanization: *Geojitmal*) από το μίνι-άλμπουμ *Always (2007)*, που βρέθηκε στην κορυφή πολλών charts μετά την κυκλοφορία του. Τα singles, "Last Farewell" (κορεατικά: 마지막 인사 Αναθεωρημένη Romanization: *Majimak: σχολή Insa*) από το μίνι-άλμπουμ *Hot Issue* και "Day by Day" (κορεατικά: 하루하루 Αναθεωρημένη Romanization: *Haru Haru*) από το album  *Stand Up*, έγιναν επίσης μεγάλες επιτυχίες.

## Παραπομπές


## Εξωτερικοί σύνδεσμοι
* 
* 

Κατηγορία:Νοτιοκορεάτες ηθοποιοί κινηματογράφου
Κατηγορία:Νοτιοκορεάτες ηθοποιοί τηλεόρασης
Μπαγκατέλα

μικρογραφία|δεξιά|350 px |Η μπαγκατέλα του Μπετόβεν σε λα ελάσσονα ''Für Elise (Για τη Λίζα)''
Η **μπαγκατέλα** (*bagatelle*) στη μουσική είναι μια σύντομη, εύκολη και ελαφριά σύνθεση, χωρίς συγκεκριμένη μορφή. Η ονομασία της προέρχεται από τη λατινική λέξη *baca* που σημαίνει μικρό πράγμα. Τον όρο εισήγαγε ο Γάλλος συνθέτης και μουσικός Φρανσουά Κουπρέν της μπαρόκ περιόδου. Ο Μπετόβεν καθιέρωσε τη μπαγκατέλα ως μουσική σύνθεση και κατάφερε να ξεπεράσει την αρχική απλοϊκότητά της, γράφοντας από το 1801 ιδιαίτερα αξιόλογα μουσικά έργα όπως οι 7 μπαγκατέλες op. 33 (δεύτερη έκδοση). Μια τρίλεπτη μπαγκατέλα σε λα ελάσσονα του Μπετόβεν με όνομα στα γερμανικά *Für Elise* (*Για τη Λίζα*) είναι ένα από τα πιο αναγνωρίσιμα έργα της κλασικής μουσικής. Η πρεμιέρα της δόθηκε στις 27 Απριλίου 1810 και οι ειδικοί για το έργο του διαφωνούν μέχρι σήμερα σε ποια ακριβώς το έγραψε.

## Μουσικά κομμάτια

εναλλ.=Παιχνίδι μπαγκατέλας σε εξέλιξη.|μικρογραφία|350x350εσ|Παιχνίδι μπαγκατέλας σε εξέλιξη.

## Άλλες χρήσεις
* Στην αργκό *μπαγκατέλα (ή μπαχατέλα ή μπαχαντέλα)* λέγεται ένα αντικείμενο που είναι παλιό, δύσχρηστο ή άχρηστο (π.χ για όχημα, μηχάνημα, κλπ), όπως επίσης και η άσχημη γυναίκα.
* Σαν *λευκαδίτικο γλωσσικό ιδίωμα*, σημαίνει το *τιποτένιο ή το ασήμαντο πράγμα*. Πολύ πιθανό να προέρχεται από το ιταλικό *bagattella*, που σημαίνει *ασήμαντο πράγμα*, αλλά και *μικρό διακοσμητικό αντικείμενο*.
* *Μπαγκατέλα* (*Bagatelle*) λέγεται ένα Γαλλικής προέλευσης επιτραπέζιο παιγνίδι, που μοιάζει με το μεγαλύτερο σε μέγεθος μπιλιάρδο. Ο σκοπός του παιγνιδιού είναι, ένας συγκεκριμένος αριθμός από μπίλιες, να οδηγηθεί στις τρύπες μιας επιφάνειας που προστατεύονται από ξύλινα πασαλάκια. Το παιγνίδι παρουσιάστηκε το 1777, σε βασιλικό πάρτι, στο αρχοντικό *Château de Bagatelle*, από όπου και πήρε το όνομά του. Έγινε δημοφιλές στη Γαλλία και από εκεί διαδόθηκε στην Αμερική, τον 18ο αιώνα, όταν Γάλλοι στρατιώτες πήγαν να βοηθήσουν στην Αμερικάνικη Επανάσταση εναντίον της Μεγάλης Βρετανίας.

## Παραπομπές


## Εξωτερικοί σύνδεσμοι
* ''"Για την Ελίζα" του Μπετόβεν'' από το videosmusicview
* ''Beethoven Fur Elise'' στο πιάνο από το youtube.com

Κατηγορία:Κλασική μουσική
Σεντρομπάσκετ

Το **Σεντρομπάσκετ** (ισπανικά: *Centrobasket*) είναι διεθνής διοργάνωση καλαθοσφαίρισης που πραγματοποιείται κάθε δύο χρόνια υπό την αιγίδα της Διεθνούς Ομοσπονδίας Καλαθοσφαίρισης (FIBA), όπου συμμετέχουν εθνικές ομάδες από τη Βόρεια, Κεντρική Αμερική και την Καραϊβική. Αυτές οι χώρες απαρτίζουν τη Συνομοσπονδία Κεντρικής Αμερικής και την Καραϊβικής (CONCENCABA). Οι τρεις ή τέσσερις κορυφαίες ομάδες κερδίζουν συνήθως την πρόκριση για το Αμερικανικό Πρωτάθλημα, μέσω του οποίου έχουν τη δυνατότητα να διεκδικήσουν μία θέση για το Παγκόσμιο Κύπελλο ή για τους Ολυμπιακούς Αγώνες.

Δικαίωμα συμμετοχής αποκτούν οι ομάδες που έχουν κατακτήσει την πρώτη ή δεύτερη θέση στην αμέσως προηγούμενη διοργάνωση του Σεντρομπάσκετ, όπως και οι ομάδες που έχουν τερματίσει στις πρώτες θέσεις του Πρωταθλήματος Κεντρικής Αμερικής και του αντίστοιχου Πρωταθλήματος Καραϊβικής. Συνολικά, 32 χώρες έχουν την ευκαιρία να προκριθούν στα τελικά της διοργάνωσης.

## Παραπομπές


## Εξωτερικοί σύνδεσμοι
* 

Αμερικης Πρωταθλημα
Αμερικης Πρωταθλημα
Αλφιέρι Μαζεράτι

μικρογραφία|δεξιά|Ο Αλφιέρι Μαζεράτι (πρώτος από αριστερά) με τους υπόλοιπους αδελφούς Μαζεράτι, έξω από το πρώτο τους μηχανουργείο στην Μπολόνια.
Ο **Αλφιέρι Μαζεράτι** (*Alfieri Maserati*, 23 Σεπτεμβρίου 1887, Βόγκερα Παβίας – 3 Μαρτίου 1932, Μπολόνια) ήταν Ιταλός οδηγός αγώνων και κατασκευαστής αυτοκινήτων. Ξεκίνησε εργαζόμενος σε διάφορα εργοστάσια ως μηχανικός, συνέχισε ως οδηγός αγώνων με αρκετές νίκες και τελικά ασχολήθηκε με την κατασκευή αυτοκινήτων. Μαζί με τα αδέλφια του ίδρυσαν την βιομηχανία αγωνιστικών αυτοκινήτων Maserati, που μεταγενέστερα έγινε και εταιρεία κατασκευής πολυτελών αυτοκινήτων υψηλών επιδόσεων. Επινόησε τον δεκαεξακύλινδρο κινητήρα με δύο σειρές κυλίνδρων, δηλαδή διάταξης V16.

Το 2014, η Maserati έδωσε το όνομά του στο πειραματικό μοντέλο *Μαζεράτι Αλφιέρι*, που παρουσίασε για τα 100 χρόνια της εταιρείας.

## Παραπομπές



Κατηγορία:Πρωτοπόροι της αυτοκινητοβιομηχανίας
Κατηγορία:Ιταλοί οδηγοί αγωνιστικών αυτοκινήτων